Diari Oficial de la Generalitat Valenciana


Sumari del DOGV 8634, del 13-09-2019 (2019/8522)

RESOLUCIÓ de 5 de setembre de 2019, del president de l'Institut Valencià de Cultura, per a la concessió d'ajudes per a la realització de festivals de caràcter audiovisual i esdeveniments singulars/activitats cinematogràfiques per a l'any 2019.
---------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8634

Data del DOGV
:   13-09-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/8522


Data del document
:   05-09-2019

Organisme emissor
:   Institut Valencià de Cultura

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 5 de setembre de 2019, del president de l'Institut Valencià de Cultura, per a la concessió d'ajudes per a la realització de festivals de caràcter audiovisual i esdeveniments singulars/activitats cinematogràfiques per a l'any 2019. [2019/8522]  
Vistes les actuacions realitzades per a la tramitació i resolució dels expedients, incoats com a conseqüència de les sol·licituds presentades en el marc de la Resolució de 10 d'abril de 2019, del president de l'Institut Valencià de Cultura, per la qual es convoca la concessió d'ajudes per a la realització de festivals de caràcter audiovisual i esdeveniments singulars/activitats cinematogràfiques per a l'any 2019 (DOGV 8531, 17.04.2019), en atenció als següents  
  
Antecedents de fet  
  
Primer. Per mitjà de la Resolució de 10 d'abril de 2019, es va convocar la concessió d'ajudes per a la realització de festivals de caràcter audiovisual i esdeveniments singulars/activitats cinematogràfiques per a l'any 2019, d'acord amb el que preveu l'Ordre 33/2016, de 18 de juliol, de la Conselleria d'Educació, Investigació, Cultura i Esport, per la qual s'estableixen les bases reguladores per a la concessió de subvencions públiques en règim de concurrència competitiva de les diferents matèries culturals integrades en l'Institut Valencià de Cultura (DOGV 7832, 20.07.2016).  
Segon. De conformitat amb el que s'estableix en el punt 1 del resolc tercer de la convocatòria, el termini de presentació de sol·licituds era de vint dies naturals, comptadors des de l'endemà de la publicació de la convocatòria en el Diari Oficial de la Generalitat Valenciana, per la qual cosa va finalitzar el 20 de maig de 2019, i s'han presentat quaranta (40) sol·licituds per part de les diferents entitats interessades.  
Tercer. Per acord del president de l'Institut Valencià de Cultura, d'11 de juny de 2019, van ser nomenats els membres de la comissió tècnica de valoració de les sol·licituds, prevista en el resolc quart de la Resolució de 10 d'abril de 2019.  
Quart. Constituïda a aquest efecte i reunida en sessió el 3 de juliol de 2019, es va procedir a valorar les sol·licituds i els seus projectes d'acord amb els criteris establits en el resolc cinqué de la Resolució de 10 d'abril de 2019, i s'emet el corresponent informe i proposta, tal com recull la corresponent acta de la sessió a la qual es va donar difusió a través de la pàgina web de l'Institut Valencià de Cultura (http://ivc.gva.es).  
Cinqué. A la vista de l'informe i proposta de la comissió tècnica de valoració, el director general de l'Institut Valencià de Cultura va formular proposta de resolució en compliment del que es preveu en el punt 8 de l'article 6 de l'Ordre 33/2016.  
  
Fonaments de dret  
  
Primer. Les disposicions de caràcter bàsic contingudes en la Llei 38/2003, de 17 de novembre, general de subvencions (BOE 276, 18.11.2003), i en el Reial decret 887/2006, de 21 de juliol, pel qual s'aprova el Reglament de desenvolupament d'aquesta llei (BOE 176, 21.07.2006).  
Segon. La Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions (DOGV 7464, 12.02.2015) i, especialment, el que es disposa en el títol X.  
Tercer. L'Ordre 33/2016, de 18 de juliol, de la Conselleria d'Educació, Investigació, Cultura i Esport, per la qual s'estableixen les bases reguladores per a la concessió de subvencions públiques en règim de concurrència competitiva de les diferents matèries culturals integrades en l'Institut Valencià de Cultura (DOGV 7832, 20.07.2016), d'ara en avant ordre bases reguladores.  
Quart. La Resolució de 10 d'abril de 2019, del president de l'Institut Valencià de Cultura, per la qual es convoca la concessió d'ajudes per a la realització de festivals de caràcter audiovisual i esdeveniments singulars/activitats cinematogràfiques per a l'any 2019 (DOGV 8531, 17.04.2019).  
D'aquesta resolució, interessa destacar els apartats següents:  
El punt 3 del resolc segon: «Cap de les ajudes serà superior a 6.000 ?, ni al 50 % del pressupost del festival, esdeveniment o activitat, de conformitat amb el que s'estableix en l'article 9, punt 9.2.3, de l'ordre de bases reguladores.»  
El punt 3 del resolc cinqué: «La proposta que eleve la comissió tècnica de valoració no podrà incloure cap sol·licitud que no haja arribat a una puntuació mínima de 25 punts, d'acord amb l'article 3, punt 8.3.3.9, de l'ordre de bases reguladores.»  
El punt 5 del resolc cinqué: «Per a la determinació de la quantia de les ajudes es tindrà en compte una ponderació entre la puntuació total obtinguda (60 %) en relació amb el pressupost de cada activitat (40 %).»  
Cinqué. El Decret 141/2014, de 5 de setembre, del Consell (DOGV 7355, 08.09.2014), pel qual es modifica el Reglament d'organització i funcionament de CulturArts Generalitat, aprovat pel Decret 5/2013, de 4 de gener, que preveu en l'article 2, punt 2, lletra l, entre les funcions d'aquesta entitat pública, la convocatòria i gestió de subvencions, ajudes i incentius de les diferents matèries culturals integrades en l'Institut Valencià de Cultura.  
Per la seua banda, l'article 4, punt 2, lletra j, disposa que correspon a la presidència: «Convocar i resoldre la concessió d'incentius, ajudes i subvencions i aprovar les bases corresponents.»  
Per tot això, en virtut dels antecedents de fet i fonaments de dret esmentats i la resta de la normativa d'aplicació, vista l'acta i la proposta evacuada per la comissió tècnica de valoració, així com la proposta de resolució elevada pel director general de l'Institut Valencià de Cultura, atés el que es preveu en l'article 7 de l'ordre de bases reguladores i en l'exercici de les competències per a la concessió de les ajudes que tinc atribuïdes segons els preceptes mencionats, resolc:  
  
  
Primer  
Concedir les ajudes als beneficiaris que s'indiquen en l'annex I d'aquesta resolució, d'acord amb la puntuació obtinguda segons la baremació dels criteris de valoració aplicable, ponderada amb el pressupost de cada projecte, segons els percentatges previstos en el punt 5 del resolc cinqué de la Resolució de 10 d'abril de 2019, i a càrrec del crèdit previst en la secció 09, entitat 00658, línia de subvenció S6423000, «Activitats i festivals cinematogràfics», inclosa en el capítol IV del pressupost de l'Institut Valencià de Cultura, destinada a la finalitat esmentada, per import global màxim de 175.000 ?, distribuït entre les diferents modalitats que preveu segons el resolc segon, punt 2, d'aquesta resolució.  
A aquest efecte s'assigna el romanent que es produeix en la modalitat d'activitats i esdeveniments organitzats per associacions professionals (29.943,00 euros), una vegada ateses les sol·licituds dels projectes que van arribar i van superar la puntuació mínima en aquesta modalitat, a la modalitat de festivals, per un total de 19.049,50 euros, i a la modalitat de cicles per un total de 5.000 euros; per tant queda un romanent de 5.893,50 euros.  
  
Segon  
Denegar l'ajuda a les sol·licituds presentades, indicades en l'annex II, sobre la base del que es preveu en el punt 3, del resolc cinqué, ja que no han arribat a una puntuació mínima de 25 punts, d'acord amb l'article 3, punt 2.4.1.8 de l'ordre de bases reguladores.  
  
Tercer  
Arxivar les sol·licituds corresponents als projectes següents:  
- Festival Internacional de Websèries de l'Alfàs del Pi (Fidewà) de l'Ajuntament de l'Alfàs del Pi, que a través de la via telemàtica únicament va presentar l'annex de sol·licitud, i no va aportar dins del termini i en la forma escaient la resta de documents acreditatius de mèrits per a valorar el projecte.  
- Festival Tirant Avant Escolars 2019 de l'Aiffa (Agència d'Informació, Formació i Foment de l'Audiovisual), que dins del termini només va presentar l'annex I de sol·licitud, mentre que la documentació complementària va tindre entrada el 21 de maig de 2019, fora del termini establit per la resolució de convocatòria.  
I això tenint en aplicació del que es preveu en el resolc tercer, punts 1, 2 i 5, de la Resolució de 10 d'abril de 2019:  
1. El termini de presentació de sol·licituds serà de vint dies hàbils comptadors des de l'endemà de la publicació d'aquesta convocatòria en el Diari Oficial de la Generalitat Valenciana.  
2. Les sol·licituds s'hauran de dirigir a l'Institut Valencià de Cultura i es presentaran per via telemàtica a través del registre electrònic accessible des de l'URL següent: http://ivc.gva.es/, per a la qual cosa l'entitat o el seu representant haurà de disposar de qualsevol dels certificats o signatures electròniques que admet aquesta aplicació.  
5. La documentació acreditativa de mèrits s'haurà de presentar dins del termini de presentació de sol·licituds i no serà requerida posteriorment ni tindrà validesa cap document amb data posterior a l'últim dia de termini de presentació de sol·licituds.  
Sense perjudici del que s'ha exposat anteriorment, en cap cas podrà ser objecte de requeriment per part de l'Institut Valencià de Cultura la documentació amb la finalitat d'acreditar els mèrits del sol·licitant que es preveuen en els criteris de valoració continguts en el resolc cinqué de la present resolució.  
- Concurs de curtmetratges Imagina't, organitzat per l'Ajuntament de la Font de la Figuera, perquè no s'ajusta al que es preveu en el resolc primer, punt 5, lletra c, de la Resolució de 10 d'abril de 2019, que limita la presentació de concursos a aquells que organitzen les associacions professionals del sector audiovisual.  
- Festival Blo Cinema, de United Creation Film Fest, per no complir els diferents requisits que exigeix la convocatòria per a considerar aquest certamen com un festival, segons el resolc primer, punt 4, de la Resolució de 10 d'abril de 2019, que exigeix que un festival tinga una duració mínima de tres dies, tinga una concurrència competitiva i la concessió de premis per un jurat.  
- El cicle «Autors en Curts/Cinema Valencià», d'Escriptors de l'Audiovisual Valencià (EDAV), actual atés que es realitzarà durant quatre jornades i el resolc primer, punt 5, lletra a, exigeix que la seua duració es duga a terme per un període determinat igual o superior a deu jornades.  
- Divulgacine 2019, III Trobada de Crítica i Divulgació Cinematogràfica, de l'Associació Imajoven Alacant.  
- Jornades Skyline 2019, de l'Associació Skyline Festival.  
En els dos casos, perquè no s'ajusta al que preveu el resolc primer, punt 5, lletra b, de la Resolució de 10 d'abril de 2019, que, a l'efecte d'aquesta resolució, exigeix que les jornades professionals, masterclass, mercats i altres esdeveniments estiguen dirigits exclusivament a professionals del sector audiovisual i estiguen organitzats per associacions de professionals d'aquest sector.  
- Festival Skyline, sol·licitud presentada per l'Ajuntament de Benidorm a la qual el mateix Ajuntament va renunciar posteriorment, ja que aquesta activitat l'organitza l'Associació Skyline Festival, que ha presentat sol·licitud a aquesta mateixa convocatòria juntament amb la documentació corresponent dins del termini i en la forma escaient.  
  
Quart  
Anul·lar el crèdit pressupostari corresponent a l'import del romanent no adjudicat en aquestes ajudes, que és de 5.893,50 euros, que correspon a la línia de subvenció S6423000, «Activitats festivals cinematogràfics», inclosa en el capítol IV del pressupost de l'Institut Valencià de Cultura.  
  
Cinqué  
No figuren en el procediment i no s'han tingut en compte altres fets, ni altres al·legacions i proves que les adduïdes per les entitats interessades, per la qual cosa la proposta de resolució té caràcter de definitiva, d'acord amb el que es disposa en el punt 7 de l'article 6 d'ordre de bases reguladores.  
  
Sisé  
Les ajudes concedides mitjançant aquesta resolució estan acollides al règim de minimis establit en el Reglament UE número 1407/2013, de la Comissió, de 18 de desembre de 2013 (DOUE L352, 24.12.2013), relatiu a l'aplicació dels articles 107 i 108 del Tractat UE a les ajudes de minimis.  
  
Seté  
Els beneficiaris hauran de complir les obligacions i normes de justificació previstes en els resolcs seté i huité de la Resolució de 10 d'abril de 2019, del president de l'Institut Valencià de Cultura.  
  
Els beneficiaris hauran de comunicar a l'Institut Valencià de Cultura l'acceptació de l'ajuda en un termini no superior als quinze dies hàbils següents al dia de la publicació de la present resolució en el Diari Oficial de la Generalitat Valenciana, segons el model d'acceptació que s'adjunta a la Resolució de 10 d'abril de 2019 com a annex III, i facilitar les dades bancàries on l'empresa sol·licitant desitge rebre l'import de l'ajuda, emplenant el model de domiciliació bancària que s'adjunta a aquesta resolució com a annex II.  
Sense perjudici del que s'ha exposat anteriorment, el termini màxim per a la presentació dels documents justificatius de les ajudes serà el 30 de novembre de 2019. En cas de no aportar la justificació dins del termini assenyalat, el crèdit pressupostari quedarà anul·lat, i es perdrà el dret a cobrar l'ajuda concedida.  
La presentació de l'acceptació com de la justificació es realitzarà via telemàtica, d'acord amb el que també es preveu per a les sol·licituds en el punt 2 del resolc tercer de la resolució de convocatòria.  
  
De conformitat amb el que s'estableix en els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i 8, 14 i 46 de la Llei reguladora de la jurisdicció contenciosa-administrativa, aquesta resolució, que posa fi a la via administrativa, podrà ser recorreguda potestativament en reposició o bé es podrà plantejar directament recurs contenciós administratiu, en els terminis i davant els òrgans que s'indiquen a continuació:  
  
a) El recurs de reposició s'haurà d'interposar davant el president de l'Institut Valencià de Cultura, en qualitat d'òrgan competent per a concedir les ajudes en el termini d'un mes comptador des de l'endemà de la publicació en el Diari Oficial de la Generalitat Valenciana.  
b) El recurs contenciós administratiu s'haurà de plantejar davant els jutjats contenciosos administratius de València en el termini de dos mesos comptadors des de l'endemà de la publicació en el Diari Oficial de la Generalitat Valenciana.  
  
València, 5 de setembre de 2019. El president de l'Institut Valencià de Cultura: Vicent Marzà i Ibáñez.